Esimene mängutund andis võimaluse gämmelda ja üritada oma stack lõppmänguks võimalikult suureks saada. Mõistagi leidus küllaga mängijaid, kel polnud selle vastu mitte vähimatki ning nii oli esimese tunni jooksul actionit küllaga. "Pidu" sai läbi  pärast esimest pausi, mil oli võimalik sooritada veel addon ning pot läks lukku. 1130 euro nimel jätkas võistlust 30 mängijat ning turniiri võimas chipliider oli Texas Holdem 6-handed Eesti meistriks tulnud "Mameace" 41962 nööbiga. Vahe järgmise kohaga rohkem kui kaks korda! Kokku oli sooritatud 76 lisaostu, mis teeb keskmiselt 2 tükki mängija kohta.